La+densitat

= = =Orientacions per al professorat=

La densitat és un dels conceptes que costa d'assimilar. Hi ha una confusió continuada amb el pes. Convé treballar-ho des de ben aviat. Penso que a partir del Cicle Superior de Primària ja tenim alumnat capaç d'entendre-la. Però convé reiterar a 1r d'ESO i així acabar-la de pair bé. Aquesta experiència està pensada per dur-la a terme en dues o tres sessions. La primera part (introducció) és bàsicament conceptual i la segona es planteja segons el mètode científic, contrastant la densitat d'un sòlid (pedra) amb la d'un líquid (oli). També hi ha referències al càlcul directe i al càlcul indirecte, així com el tema dels factors de conversió amb les unitats de massa, volum i densitat. És decisió del professor/ora si convé aprofitar-ho o no. També si es considera convenient es pot ampliar la taula de substàncies o les conclusions.

=Guió per a l'alumnat=

1. Introducció
La Química utilitza una sèrie de criteris per classificar la matèria i facilitar l'estudi de les substàncies. Una **substància pura** és una matèria que no està barrejada amb cap altra i només podem saber si és pura quan es comproven unes determinades __PROPIETATS CARACTERÍSTIQUES__, unes es poden comprovar amb els sentits com **el color, l’olor** o **el gust**; però, hi ha d’altres que s’han de treballar des d’un punt de vista físic o químic, per exemple **el punt de fusió, el punt d'ebullició, la densitat**... etc. Les propietats que no són característiques de la matèria s’anomenen __propietats generals,__ com són la massa i el volum, però si nosaltres relacionem la massa i el volum mitjançant la divisió obtenim una propietat característica: la densitat. **LA DENSITAT**, és el quocient entre la massa i el volum d'un objecte o substància. Fórmula: D= M/V. La unitat en el Sistema Internacional d’Unitats (SI) és el kg/m3, encara que també es pot expressar en g/cm3. __EXERCICI per començar:__ A partir de la següent taula de densitats: a) Indica el nom de les substàncies que flotaran i s’enfonsaran a l’aigua destil·lada. b) Si poses tres líquids com la glicerina, l’oli d’oliva i l’aigua, amb compte, en un recipient estret, en quin ordre es col·locarien, de dalt a baix? c) Quin tipus de matèria creus que té major densitat? Per què? __**MÈTODE CIENTÍFIC:**__ Per començar a experimentar cal que aprenguis el mètode científic. Aquest mètode és el que fan servir totes les persones que es dediquen a investigar. Aquest sistema de treballar té una manera de fer molt particular. Primer hi ha un dubte, un problema; després es fa una predicció, que s’anomena hipòtesi. Es prepara l’experiència i es duu a terme. Finalment s’observen els resultats i es controla si les prediccions eren encertades. Ara ho farem per demostrar que totes les substàncies diferents tenen densitats diferents.
 * SUBSTÀNCIA || DENSITAT (g/cc) || SUBSTÀNCIA || DENSITAT (g/cc) ||
 * Fusta de cedre || 0,37 || Fusta de bedoll || 0,66 ||
 * Oli d’oliva || 0,92 || Aigua destil·lada || 1 ||
 * Glicerina || 1,26 || Aigua de mar || 1,26 ||
 * Alumini || 2,7 || Ferro || 7,87 ||
 * Níquel || 8,9 || Calci || 1,55 ||

2. Problema
Dues substàncies diferents tenen densitats diferents?

3. Hipòtesi
Una pedra i l'oli són substàncies diferents, aleshores tindran densitats diferents.

4. Disseny de l'experiment
Les variables que s'hauran de mesurar en cada cas són la massa i el volum, per poder aplicar la fórmula de la densitat.

4.1. Material
Una proveta (de 100 o 200 mL), una balança, aigua, una pedra, oli i una calculadora.

4.2. Procediment

 * 1) Pesa la pedra en una balança.
 * 2) Pesa la proveta.
 * 3) Pesa la proveta amb l’oli. Troba el pes de l’oli pel **càlcul indirecte**, buscant la diferència entre aquest valor i el de la proveta sense res.
 * 4) Calcula el volum de l’oli posant-lo en la proveta.
 * 5) Calcula el volum de la pedra pel mètode del **càlcul indirecte**, és a dir, col·loca un volum conegut d’aigua a la proveta, pren nota i posteriorment introdueix la pedra, troba la diferència i tindràs calculat el volum.
 * 6) Aplica la fórmula de la densitat.

5.Resultats
Ompliu la graella següent amb els resultats obtinguts:
 * **SUBSTÀNCIES** || **MASSA** || **VOLUM** || **DENSITAT (kg/m3)** ||
 * **Pedra** ||  ||   ||   ||
 * **Oli** ||  ||   ||   ||

6.Conclusions
a) Tots els líquids tenen la mateixa densitat? b) Què té més densitat mig litre d'oli o un litre? c) Segons la quantitat de matèria que escollim per fer les proves provoca variacions de la densitat? Creus que a més matèria més densitat? Per què? d) Explica la diferència que hi ha entre un mètode directe de mesura del d’un mètode indirecte. =Referències=


 * Referències o enllaços d'utilitat per a aquesta pràctica en concret (blogs amb materials addicionals per a la pràctica, llocs web amb simulacions que calguin, articles de didàctica on es comenti la pràctica,...). No enllaços generals.*

=Discussió=

=include component="comments" page="La densitat" limit="10"=

=Editors=


 * ~ Date ||~ Author ||~ Comment ||
 * [|More Revisions] ||
 * [|Apr 15, 2012 4:32 pm] || [[image:http://www.wikispaces.com/user/pic/1321716685/jordidomenech-sm.jpg width="16" height="16" caption="jordidomenech" link="http://www.wikispaces.com/user/view/jordidomenech"]][|jordidomenech] ||  ||
 * [|Apr 3, 2012 8:08 am] || [[image:http://www.wikispaces.com/user/pic/1325088440/jcamps15-sm.jpg width="16" height="16" caption="jcamps15" link="http://www.wikispaces.com/user/view/jcamps15"]][|jcamps15] ||  ||
 * [|Apr 3, 2012 8:07 am] || [[image:http://www.wikispaces.com/user/pic/1325088440/jcamps15-sm.jpg width="16" height="16" caption="jcamps15" link="http://www.wikispaces.com/user/view/jcamps15"]][|jcamps15] ||  ||
 * [|Apr 3, 2012 8:05 am] || [[image:http://www.wikispaces.com/user/pic/1325088440/jcamps15-sm.jpg width="16" height="16" caption="jcamps15" link="http://www.wikispaces.com/user/view/jcamps15"]][|jcamps15] ||  ||
 * [|Apr 3, 2012 8:02 am] || [[image:http://www.wikispaces.com/user/pic/1325088440/jcamps15-sm.jpg width="16" height="16" caption="jcamps15" link="http://www.wikispaces.com/user/view/jcamps15"]][|jcamps15] ||  ||